[{"text_idx": "#000006", "text": "Ar o\u0302l dwy flynedd o ddysgwyr yn derbyn eu graddau gartref, mae Coleg y Cymoedd wedi croesawu cael myfyrwyr yn o\u0302l i\u2019r campws i dderbyn eu canlyniadau. Gosodwyd y carped coch i gannoedd o ddysgwyr wrth iddynt gyrraedd y safle i ddathlu eu cyflawniadau gyda chyd-ddisgyblion a thiwtoriaid."}, {"text_idx": "#000008", "text": "Mae nifer y dysgwyr sy\u2019n cyflawni graddau A*-C i fyny 28% o gymharu a\u0302 2019 \u2013 y tro diwethaf roedd canlyniadau\u2019n seiliedig ar arholiadau allanol yn hytrach na graddau a bennwyd gan y ganolfan, fel yr oeddent yn ystod y pandemig. Mae nifer y dysgwyr sy\u2019n ennill y graddau A* ac A yn U2 hefyd wedi cynyddu 22%."}, {"text_idx": "#000009", "text": "Hefyd, mae\u2019r coleg wedi gweld perfformiad arbennig gan ei ddysgwyr galwedigaethol gyda dros 1,200 o ddysgwyr yn cwblhau cymwysterau. Er nad yw canlyniadau galwedigaethol llawn wedi\u2019u cadarnhau eto, mae\u2019r arwyddion cychwynnol yn dangos y bydd Coleg y Cymoedd yn cyrraedd eu lefelau cyrhaeddiad uchel arferol ar gyfer darpariaethau galwedigaethol, yn seiliedig ar y canlyniadau rhagarweiniol a dderbyniwyd adeg ysgrifennu\u2019r erthygl hon."}, {"text_idx": "#000010", "text": "Ymhlith llwyddiannau\u2019r diwrnod canlyniadau mae Brooke Pothecary, sy\u2019n 18 oed ac yn dod o\u2019r Porth, a enillodd dair gradd A* anhygoel yn y Saesneg, Drama ac Astudiaethau Crefyddol ochr yn ochr ag A ym Magloriaeth Cymru, gan sicrhau lle i astudio Eidaleg a Japaneg ym Mhrifysgol Caerdydd. Mae\u2019r dysgwr A*, sy\u2019n frwd dros archwilio lleoedd newydd, wedi datblygu cariad at ieithoedd yn ystod ei theithiau dros y blynyddoedd ac yn breuddwydio am fod yn athrawes Eidaleg yn Awstralia, lle mae galw am staff sy\u2019n siarad Eidaleg."}, {"text_idx": "#000012", "text": "\u201cMae\u2019r cwrs ym Mhrifysgol Caerdydd yn cynnig yr opsiwn imi ddysgu mwy nag un iaith ar lefel gradd, ac rwy\u2019n awyddus iawn i ddysgu cymaint ag y gallaf, felly efallai mai canlyniadau heddiw yw\u2019r cam cyntaf tuag at y bywyd o deithio rydw i\u2019n breuddwydio amdano.\u201d"}, {"text_idx": "#000013", "text": "Ymhlith y myfyrwyr sydd wedi ennill y marciau uchaf heddiw mae Sam Wiener, sy\u2019n 18 oed ac yn dod o Gaerdydd ac sydd ar fin astudio Hanes yn Warwick \u2013 un o\u2019r 10 prifysgol orau yn y DU i astudio\u2019r pwnc yn o\u0302l tablau Times Higher Education 2022. Enillodd Sam 3A* a B yn ei Safon Uwch mewn Hanes, Llenyddiaeth Saesneg, Drama a Seicoleg."}, {"text_idx": "#000014", "text": "Dywedodd Sam: \u201cDydw i ddim yn siw\u0302r beth fydda\u2019 i\u2019n ei wneud o ran gyrfa ar o\u0302l y brifysgol, ond rydw i\u2019n meddwl bod hynny\u2019n iawn. Rwy\u2019n teimlo bod llawer o bwysau i wybod yn union beth rydych chi eisiau ei wneud ac i drefnu eich gyrfa yn gynnar, ond nid yw hynny bob amser yn realistig. Rwy\u2019n edrych ymlaen at astudio a datblygu fy ngwybodaeth mewn rhywbeth rwy\u2019n wirioneddol angerddol amdano. Mae modd dysgu\u2019r gweddill ar hyd y ffordd \u2013 dwi\u2019n teimlo bod hynny\u2019n gyffrous iawn.\u201d"}, {"text_idx": "#000016", "text": "Mae Maia, sydd wedi bod yn frwd dros berfformio ers oedd hi\u2019n ifanc, yn gobeithio mai\u2019r cwrs blwyddyn llawn amser, sy\u2019n darparu hyfforddiant canu, dawnsio ac actio, fydd y cam cyntaf tuag at yrfa broffesiynol fel perfformiwr yn y diwydiant. Ar o\u0302l cwblhau\u2019r dystysgrif, mae\u2019n anelu at fynd ymlaen i astudio gradd yn yr academi."}, {"text_idx": "#000017", "text": "Dywedodd Maia: \u201cRwyf wedi bod yn perfformio ers pan oeddwn yn bedair oed ac wedi gwybod erioed bod theatr yn rhywbeth yr oeddwn am ddilyn gyrfa ynddo. Mae\u2019r diwydiant cyfan yn fy ysbrydoli ac, ar o\u0302l gwneud fy TGAU mewn Drama, roeddwn yn gwybod fy mod am barhau a\u0302\u2019m haddysg mewn perfformio."}, {"text_idx": "#000019", "text": "Hefyd yn dathlu heddiw mae Megan James, sy\u2019n 18 ac yn dod o Dreharris, sydd yn yr un modd ar y llwybr i yrfa gyffrous ym myd theatr a ffilm ar o\u0302l bod y dysgwr cyntaf yng Ngholeg y Cymoedd i gael lle yng Ngholeg Ffasiwn Llundain. Ar o\u0302l ennill rhagoriaeth yn ei Diploma Estynedig mewn Gwallt, Colur ac Effeithiau Arbennig, mae Megan wedi sicrhau lle i astudio Gwallt, Colur, a Phrostheteg ar gyfer Perfformiad yn y coleg ffasiwn byd-enwog, Ymhlith cyn-fyfyrwyr y coleg mae\u2019r dylunydd esgidiau enwog Jimmy Choo."}, {"text_idx": "#000020", "text": "Wrth edrych ymlaen, breuddwyd Megan yw gweithio ar ddyluniad y gwisgoedd ar gyfer sioeau cyfnod a chynyrchiadau llwyfan y West End. Dywedodd: \u201cEr y byddwn wrth fy modd yn gweithio ym mhob rhan o\u2019r diwydiant ac na fyddwn am gyfyngu fy hun ar hyn o bryd, rwyf wedi mwynhau gwneud wigiau a gwisgoedd yn fawr dros y flwyddyn ddiwethaf, sy\u2019n rheswm arall pam y dewisais wneud astudio yn Llundain gan y byddwn i wrth fy modd yn gweithio ar wigiau ym mherfformiadau mawr y West End\u201d."}, {"text_idx": "#000023", "text": "Why choose Apprenticeships at Cymoedd?"}]